**Anexa 2**

**la Anexa 3 la Hotărârea nr. 134 din 16.07.2025**

Aprobat

Presedinte A.D.I.

Nicusor Halici

Strategie de contractare

privind atribuirea Contractul de delegare a gestiunii activității de colectare și transport a deșeurilor municipale din zonele Adjud, Gugești, Vidra și Haret din jud. Vrancea și de operare a centrelor de aport voluntar aferente

1. Date privind autoritatea contractantă

Denumire: Asociația de Dezvoltare Intercomunitară Vrancea Curată

Adresă: bd. Dimitrie Cantemir, nr.25, Mun. Focșani, jud. Vrancea

Telefon/ Fax: 0337401170

e-mail: vranceacurata@cjvrancea.ro:

1. Obiectul achiziției
   1. Denumirea dată contractului de către autoritatea contractantă: „Contractul de delegare a gestiunii activității de colectare și transport a deșeurilor municipale din zonele Adjud, Gugești, Vidra și Haret din jud. Vrancea și de operare a centrelor de aport voluntar aferente”

Cod CPV

Obiect principal: 90511000-2 Servicii de colectare a deşeurilor menajere

Obiecte suplimentare: 90500000-2 Servicii privind deșeurile menajere și deșeurile

90511100-3 Servicii de colectare a deşeurilor urbane solide

90512000-9 Servicii de transport de deșeuri menajere

* 1. Descrierea succintă a contractelor

Obiectul contractului presupune: colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat și operarea centrelor de colectare prin aport voluntar a deşeurilor de la persoanele fizice;

* 1. Durata contractului

Durata contractului de delegare va fi de 8 ani de la semnarea acestuia, cu posibilitatea de prelungire prin

act adițional în condiții temeinic justificate. Derularea activităților serviciului de salubrizare va începe odată cu emiterea ordinului de începere a acestora.

**■Justificarea duratei contractului**:

Conform prevederilor actelor normative în vigoare, respectiv a prevederilor art. 32 alin.(3) din Legea nr. 51/2006 a serviciilor comunitare de utilități publice, durata contractelor de delegare a gestiunii este limitată și nu va depăși durata maximă necesară recuperării investițiilor prevăzute în sarcina operatorului contractului de delegare.

Având în vedere că:

* Operatorii desemnați vor trebui să realizeze investiții care constau în autogunoiere (de diferite capacități) și alte vehicule de colectare, precum și în echipamente specifice colectării separate a deșeurilor, pubele și compostoare;
* Conform HG 2139/2004 Catalogul privind clasificarea și duratele normale de funcționare a mijloacelor fixe, la poziția 2.1.24.5. Mașini, utilaje și instalații pentru tratarea deșeurilor, durata normala de funcționare este de *8-12 ani*, iar la poziția 2.1.24.6. Recipiente pentru depozitarea deșeurilor menajere durata este de *6-10 ani*; prin urmare **perioada medie de amortizare contabilă a investițiilor pe care trebuie sa le facă viitorul operator este de 8 ani**.
* în conformitate cu prevederile art. 32 alin (3) din Legea serviciilor comunitare de utilități publice nr. 51/2006 , durata contractelor de delegare a gestiunii este, de regulă, limitată la 5 ani: „Durata contractelor de delegare a gestiunii este limitată. Pentru contractele de delegare a gestiunii a căror durată estimată este mai mare de 5 ani, aceasta se stabilește, după caz, în conformitate cu prevederile Legii nr. 98/2016, ale Legii nr. 99/2016 și ale Legii nr. 100/2016 și nu va depăși durata maximă necesară recuperării investițiilor prevăzute în sarcina operatorului/operatorului regional prin contractul de delegare. ”

Astfel, durata propusă în Studiul de oportunitate, pentru contractul de delegare a gestiunii activităților de colectare și transport a deșeurilor este de 8 ani, care permite o recuperare în tarif a investițiilor similară cu amortizarea contabilă medie a bunurilor.

1. Modalitatea de atribuire
   1. Determinarea și justificarea valorii estimate

Valoarea totală este de 248,639,438.27 lei, incluzând costurile aferente operării centrului de aport voluntar în cuantum total de 2,617,640.28 și redevența anuală în cuantum de 476,148.10 lei, precum și costurile anuale ulterioare de gestionare a deșeurilor și CEC anual aferent în cuantum de 8,602,239.99 lei, conform indicatorilor de performanță ale activităților prestate la nivelul SMID.

**Justificarea valorii totale estimate a contractului:**

Determinarea valorii a ținut seama de valoarea serviciilor anuale de colectare, transport, a deşeurilor municipale și costurile a celorlalte activitățiilor specifice de salubrizare, stabilite la nivelul documentului strategic de reglementare a gestionării deșeurilor de la nivelul județului Vrancea, respectiv Planul Județean de gestionare a deșeurilor, luându-se în calcul, valorile de investițiilor suplimentare stabilite prin documentația procedurii, respectiv recipienții de colectare și compostoarele puse la dispoziția utilizatorilor din mediul rural, împreună cu valoarea estimată a cheltuielilor ulterioare de tratare și eliminare aferente cantităților de deșeuri generate, inclusiv cheltuielile cu redevența, având în vedere prevederile art.29 alin.11 lit. m) din Legea 51/2006, potrivit cărora: „*Contractul de delegare a gestiunii cuprinde în mod obligatoriu clauze referitoare la:(...) nivelul redevenței sau al altor obligații, după caz;”*

1. Se apreciază că aceste din urmă prevederi au caracter special în raport de dispozițiile Legilor nr. 98/2016 și 100/2016 și se impune instituirea unei redevențe indiferent de modul de atribuire al contractului (prin aplicarea Legii nr.98/2016 sau Legii nr.100/2016).
2. Astfel, în sprijinul celor afirmate în legătură cu caracterul special al Legii 51/2006, se are în vedere și practica judiciară, respectiv Decizia Curții de Apel Iași nr 1734 din data 12-09-2018, Decizia CNSC nr.1774/2020 și Decizia Curții de Apel Galați nr. 873 din data de 09-11-2020, care stabilesc legalitatea impunerii unei redevențe indiferent de modul de atribuire al contractului.
3. *În consecință, referitor la legalitatea cerinței privind redevența, se vor avea în vedere următoarele dispoziții legale:*

* - prevederile art. 29 alin. (1), (8), (9) și (11) din Legea nr. 51/2006

1. „Gestiunea delegată este modalitatea de gestiune în care autorităţile deliberative ale unităţilor administrativ-teritoriale ori, după caz, asociaţiile de dezvoltare intercomunitară având ca scop serviciile de utilităţi publice, în numele şi pe seama unităţilor administrativ-teritoriale membre, atribuie unuia sau mai multor operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract, denumit în continuare contract de delegare a gestiunii. Gestiunea delegată a serviciilor de utilităţi publice implică punerea la dispoziţia operatorilor a sistemelor de utilităţi publice aferente serviciilor delegate, precum şi dreptul şi obligaţia acestora de a administra şi de a exploata aceste sisteme.
2. (...)”
3. Contractul de delegare a gestiunii serviciilor de utilităţi publice poate fi:
4. a) contract de concesiune de servicii;
5. b) contract de achiziţie publică de servicii.
6. În cazul serviciilor de utilități publice, astfel cum sunt definite la art. 1 alin. (2), procedura de atribuire a contractelor de delegare a gestiunii se stabilește, după caz, în baza prevederilor Legii nr. 98/2016, şi Legii nr. 100/2016.”
7. Totodată, potrivit prevederilor art. 29 alin. (11) din același act normativ, contractul de delegare a gestiunii care, așa cum am arătat mai sus, poate fi unul de achiziție publică de servicii încheiat ca urmare a procedurii de atribuire derulată în conformitate cu prevederile Legii nr. 98/2016, va cuprinde în mod obligatoriu nivelul redevenței sau al altor obligații, după caz.
   1. Alegerea și justificarea procedurii de atribuire

Procedura de atribuire aleasă este „licitație deschisă”, în conformitate cu prevederile art. 68 alin. 1 lit. a), art. 69 alin (1) și ale art. 71, 72, 73, 74 și 75 din Legea nr.98/2016 privind achizițiile publice, cu modificările și completările ulterioare.

Deoarece valoarea estimată a contractului de achiziție publică este 248,639,438.27 lei fără TVA, mai mare decât pragul prevăzut la art.7 alin. (1) lit. b), autoritatea contractantă va aplica procedura de „licitație deschisă”.

Justificarea deciziei de a nu împărți obiectul contractului în loturi:

Nu se aplică o procedură care presupune atribuirea contractului pe mai multe loturi având în vedere că prin prezenta procedură se realizează delegarea unor activități în cadrul unui sistem integrat de gestionare a deșeurilor care face obiectul contractului de delegare, iar eventuala aplicare pe loturi nu ar asigura stabilirea unui tarif unic la nivelul întregii arii de delegare a serviciilor, în conformitate cu prevederile aplicației de finanțare care a stat la baza aprobării proiectului ”Sistem de Management Integrat al deșeurilor în Județul Vrancea” finanțat prin POS Mediu/POIM.

Astfel, unul dintre principiile proiectului este tocmai de a se furniza servicii de salubrizare în tot județul **la tarife unitare**, astfel încât să se realizeze o reală regionalizare a serviciului de salubrizare și să se genereze o atitudine de “solidaritate” între diferitele zone ale județului, acestea susținând-se reciproc pe parcursul derulării contractului.

Prin organizarea procedurii de achiziție într-un singur lot se urmărește practic eliminarea oricăror tipuri de discrepante între zonele vizate de procedură, discrepante care, în oricare alta ipoteza ar fi generate inutil, ar genera ineficienta contractuala si discriminare între membrii aceleiași comunități. Astfel, de exemplu, în măsura in care contractul ar fi lotizat pe zone sau areale geografice din județ, discrepantele care în oricare altă ipostază ar genera costuri nesustenabile la nivelul populației într-o zona si costuri nesemnificative într-o alta zona.

* 1. Alegerea și justificarea criteriilor de calificare și selecție

Criteriile de calificare și selecție au fost stabilite în conformitate cu prevederile art. 163 din Legea nr.98/2016 privind achizițiile publice, cu modificările și completările ulterioare și vizează strict motivele de excludere, respectiv capacitatea ofertantului.

* + 1. Motivele de excludere

Operatorii Economici participanți la procedură (ofertant individual, membru al asocierii, subcontractant, terț susținător, după caz) sau orice persoană care este membru al consiliului/ organului de administrare, de conducere sau de supervizare al acestora sau care are putere de reprezentare, de decizie sau de control in cadrul acestora nu trebuie să se afle în niciuna dintre situațiile menționate la articolul 164 alin. (1) din Legea nr. 98/2016, cu modificările și completările ulterioare, privind motivele de excludere referitoare la condamnările penale. Autoritatea contractantă are dreptul, conform prevederilor art. 166 alin. (1) din Legea nr. 98/2016, cu modificările și completările ulterioare, în cazuri excepționale și pentru motive imperative de interes general, precum sănătatea publică sau protecția mediului, să nu excludă un operator economic aflat in situațiile de mai sus.

Operatorii Economici participanți la procedură (ofertant individual, membru al asocierii, subcontractant, terț susținător, după caz) nu trebuie să se afle în niciuna dintre situațiile menționate la articolul 165 alin. (1) și (2) din Legea nr. 98/2016, cu modificările și completările ulterioare, privind motivele de excludere referitoare la plata impozitelor, taxelor sau a contribuțiilor la bugetul general consolidat.

Operatorii Economici participanți la procedură (ofertant individual, membru al asocierii, subcontractant, terț susținător, după caz) nu trebuie să se afle în niciuna dintre situațiile menționate la articolul 167 alin. (1) din Legea nr. 98/2016, cu modificările și completările ulterioare, privind motivele de excludere legate de insolvență, conflicte de interese sau abateri profesionale.

În conformitate cu prevederile art. 167 alin (1) lit. e) din Legea nr. 98/2016, Autoritatea contractantă exclude din participarea la procedura de atribuire orice Operator Economic (ofertant individual, membru al asocierii, subcontractant, terț susținător, după caz) care se află într-o situație de conflict de interese în sensul art. 59 din Legea 98/2016, cu modificările și completările ulterioare și care nu poate fi remediată prin măsuri pentru eliminarea circumstanțelor care au generat conflictul de interese, în sensul celor enumerate la art. 62 alin. (3) din Legea 98/2016, cu modificările și completările ulterioare.

Modalitate de îndeplinire:

Ca dovadă preliminară pentru verificarea motivelor de excludere, operatorii economici participanți la procedură (ofertant individual, membru al asocierii, subcontractant, terț susținător, după caz) trebuie să prezinte, împreună cu oferta, DUAE completat cu informațiile aferente situației lor .

Ofertantul clasat pe primul loc după aplicarea criteriului de atribuire, anterior atribuirii contractului, va prezenta, la solicitarea expresă a Autorității contractante, documente justificative actualizate prin care să probeze/să confirme neîncadrarea în motivele de excludere, în conformitate cu informațiile cuprinse în DUAE. Cerința de a prezenta documente justificative actualizate este aplicabilă tuturor operatorilor economici care au legătură cu ofertantul în această procedură (subcontractanți sau terți susținători), dacă este cazul.

Documentele justificative sunt:

1. Cazier judiciar al operatorului economic și al membrilor organului de administrare, de conducere sau de supraveghere al operatorului economic, sau a celor ce au putere de reprezentare, de decizie sau de control în cadrul operatorului economic, așa cum rezultă din certificatul constatator emis de ONRC/ actul constitutiv sau, în cazul operatorilor economici străini, documente echivalente emise în țara de rezidență;
2. Certificate constatatoare privind lipsa datoriilor cu privire la plata taxelor, impozitelor și contribuțiilor:

* Pentru sediul principal al operatorului economic - documente din care să reiasă neîncadrarea în prevederile art. 165 alin. (1);
* Pentru sediile secundare/punctele de lucru ale operatorului economic - o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat (buget local, buget de stat etc.) datorate;

1. Dacă este cazul, documente prin care operatorul economic demonstrează că poate beneficia de derogările prevăzute la art. 166 alin. (2), art. 167 alin. (2) și/sau art. 171 din Legea nr. 98/2016, cu modificările și completările ulterioare.

Documentele emise în altă limbă decât limba română vor fi însoțite de traducerea autorizată în limba română.

**Justificare:**

Motivele de excludere au fost stabilite având în vedere prevederile art. 164, 165, 167 din Legea nr.98/2016. cu modificările și completările ulterioare, precum și pentru evitarea conflictului de interese conform prevederilor art. 59 și 60 din Legea nr.98/2016.

* + 1. Capacitatea ofertantului

Potrivit art. 172 din Legea nr. 98/2016, criteriile de capacitate aplicate de autoritatea contractantă fac referire la:

* capacitatea de exercitare a activității profesionale;
* situația economică și financiară;
* capacitatea tehnică și profesională.
  + 1. Capacitatea de exercitare a activității profesionale

Operatorii economici (ofertant individual, membru al asocierii, subcontractant, terț susținător, după caz) trebuie să dovedească o formă de înregistrare în condițiile legii din țara de rezidență, din care să reiasă că operatorul economic este legal constituit, că nu se află în niciuna din situațiile de anulare a constituirii, precum și faptul că are capacitatea profesională de a realiza activitățile care fac obiectul contractului.

Obiectul contractului trebuie să aibă corespondent în codul CAEN din Certificatul Constatator emis de ONRC.

Modalitate de îndeplinire:

Ca dovadă preliminară pentru verificarea capacității de exercitare a activității profesionale, operatorii economici (ofertant individual, membru al asocierii, subcontractant, terț susținător, după caz) trebuie să prezinte DUAE completat cu informațiile aferente situației lor. Ofertantul clasat pe primul loc după aplicarea criteriului de atribuire, anterior atribuirii contractului, va prezenta, la solicitarea expresă a Autorității contractante, documente justificative actualizate prin care să probeze/să confirme îndeplinirea criteriului de calificare, în conformitate cu informațiile cuprinse în DUAE. Cerința de a prezenta documente justificative actualizate este aplicabilă tuturor operatorilor economici care au legătură cu ofertantul în aceasta procedură (subcontractanți sau terți susținători), dacă este cazul.

Documentele justificative sunt:

- certificatul constatator emis de ONRC sau, în cazul ofertanților străini, documente echivalente emise in conformitate cu legislația aplicabilă în țara de rezidență. Informațiile cuprinse în certificat/ documentul echivalent trebuie să fie reale, valabile la data prezentării acestuia. Documentele emise în altă limbă decât limba română vor fi însoțite de traducerea autorizată în limba română. Autoritatea contractantă își rezervă dreptul de a solicita informații direct de la autoritățile competente, în cazul în care există incertitudini în legătură cu îndeplinirea cerinței minime de calificare referitoare la capacitatea de exercitare a activității profesionale.

Justificare: A fost solicitată prezentarea certificatului constatator emis de ONRC sau a unui document echivalent deoarece acesta oferă informații Autorității contractante cu privire la starea la zi a ofertantului (număr de înregistrare în registrul comerțului, cod unic de înregistrare, starea firmei, forma juridică, sediul social și sediile secundare, obiectul de activitate, asociații, indicatori din situațiile financiare anuale, alte mențiuni referitoare la măsuri asigurătorii și condamnări penale etc.). Autoritatea contractantă dorește ca ofertanții participanți la procedură să fie operatori economici care derulează activități în domeniul obiectului contractului. Prin solicitarea ca operatorii economici să prezinte documentele care dovedesc forma de înregistrare, Autoritatea contractantă dorește să obțină confirmarea faptului că fiecare ofertant este legal constituit, nu se află în niciuna din situațiile de anulare a constituirii sale, precum și a faptului că are, legal, capacitatea profesională de a realiza activitățile care fac obiectul contractului, pentru a se asigura că derularea contractului se va realiza în condiții bune, fiind minimizate riscurile de neîndeplinire a acestuia. Această cerință a fost stabilită în baza prevederilor art. 173 alin (1) din Legea nr. 98/2016 privind achizițiile publice, cu modificările și completările ulterioare, care stipulează faptul că autoritatea contractantă are dreptul de a solicita oricărui operator economic să prezinte documente relevante care să dovedească forma de înregistrare și, după caz, de atestare ori apartenență din punct de vedere profesional, în conformitate cu cerințele legale din țara în care este stabilit operatorul economic.

* + 1. Capacitatea economică și financiară

1. se solicită accesul/are resurse disponibile, la data de începere a contractului, la resurse reale, negrevate de datorii, linii de credit confirmate de bănci suficiente pentru a realiza cash-flow-ul de prestare a serviciilor pentru primele 2 luni de derulare a contractului de operare, în cuantum de minim 5,179,988.30lei.

Având în vedere prevederile art. 42 alin.(9) din Legea 51/2006 potrivit cărora „*Factura pentru serviciile furnizate/prestate se emite cel mai târziu până la data de 15 a lunii următoare celei în care prestația a fost efectuată. Utilizatorii serviciilor de utilități publice, persoane fizice sau juridice, sunt obligați să achite facturile reprezentând contravaloarea serviciilor furnizate/prestate în termenul de scadență de 15 zile de la data emiterii facturilor; data emiterii se înscrie pe factură. Termenul de scadență privind plata facturii se ia în calcul începând cu data emiterii facturi*i”.

Rezultă așadar că de la momentul inițial al prestării serviciilor până la momentul încasării primelor sume de bani, trece o perioadă de aproximativ 2 luni de zile, având în vedere că serviciul se prestează în prima lună, până pe data de 15 a lunii următoare se emite factura, iar aceasta are ca scadență o nouă perioadă de 15 zile.

Pentru demonstrarea posibilității de acces la resurse financiare necesare derulării contractului pentru primele 2 luni, ofertantul/candidatul poate utiliza, dar fără a se limita, următoarele opțiuni: lichidități pe care se angajează că le va utiliza pe parcursul implementării contractului; sau apelarea la o instituție de creditare în vederea unei facilități de finanțare (linie de credit sau alt instrument de finanțare; sau obținerea, în condițiile prevăzute de lege, a unui împrumut de la un alt operator economic (cu care poate avea sau nu vreo legătură prin participațiile la capitalul social).

Disponibilitatea de susținere a contractului, indiferent sub ce formă este dovedită, va trebui să conțină obiectul contractului, suma și perioada solicitată.

Prevederile art.164, 165, 167 din Legea 98/2016 referitoare la susținerea terțului și la asocierea de operatori economici se aplică în mod corespunzător.

Ofertantul va depune DUAE completat cu datele solicitate, documentele justificative (bilanțuri pentru ultimele trei exerciții financiare, balanțe ș.a.) care probează îndeplinirea cerințelor să fie prezentate, la solicitarea autorității contractante, doar de către ofertantul clasat pe locul 1 în clasamentul intermediar întocmit la finalizarea evaluării ofertelor.

1. se solicită operatorului Indicele solvabilității generale (Isg) pentru ultimele trei exerciții financiare:

Isg = active totale / datorii totale >1

Ofertantul va depune DUAE completat cu datele solicitate, documentele justificative (bilanțuri pentru ultimele trei exerciții financiare, balanțe ș.a.) vor fi depuse la solicitarea autorității contractante.

**Justificare**:

Potrivit prevederilor art. 172 alin. (5), art.175 alin. (2) lit. b), art. 179 lit. b) din Legea nr. 98/2016 și ale art. 31 alin. (1) și (2) din H.G. nr. 395/2016, autoritatea contractantă are dreptul de a stabili prin documentația de atribuire cerințe privind situația economică și financiară care sunt necesare și adecvate pentru a se asigura că operatorii economici dispun de capacitatea economică și financiară necesară pentru a executa contractul de achiziție publică/acordul-cadru și pentru a fi protejată față de un eventual risc de neîndeplinire corespunzătoare a contractului. Cerințele privind situația economică și financiară stabilite de autoritatea contractantă pot viza elemente cum ar fi: un anumit nivel minim al cifrei de afaceri anuale, inclusiv o anumită cifră de afaceri minimă în domeniul obiectului contractului de achiziție publică, anumite niveluri ai altor indicatori economico- financiari relevanți, precum nivelul de lichiditate anuală, un nivel corespunzător al asigurării de risc profesional.

Autoritatea contractantă consideră solicitarea cifrei de afaceri minimă anuale ca fiind relevantă pentru că exprimă totalitatea veniturilor obținute din activitatea comercială desfășurată de operator, fiind unul dintre cei mai importanți indicatori de măsurare a performanțelor economice ale operatorilor economici. Este socotită un indicator fundamental pentru diagnosticarea și evaluarea economică a operatorului.

Autoritatea contractantă solicită operatorilor participanți la procedură, prezentarea unei Scrisori de confort care este un document eliberat de către o bancă în baza unei solicitări, care certifică existența și disponibilitatea fondurilor necesare încheierii contractelor de achiziție precum și angajamentul băncii de a pune la dispoziție respectivele fonduri, în anumite condiții pentru susținerea obiectului contractului (a activităților din cadrul serviciului de salubrizare). Această cerință este necesară pentru demonstrarea capacității operatorului economic de a presta activitățile din cadrul serviciului de salubrizare care fac obiectul contractului de achiziție, autoritatea contractantă considerând că astfel se asigură continuitate, normalitate și calitate în prestarea serviciului. De asemenea, s-a ținut cont de perioada de mobilizare și de faptul că tarifele pentru activitățile prestate vor începe a fi încasate în mod curent, la nivelurile și pentru cantitățile de deșeuri estimate, după cel puțin 120 de zile de la demararea efectivă a operării.

Resursele necesare pentru depășirea acestui decalaj și, implicit, pentru continuarea derulării contractului, vor trebui să fie suportate de către operator. Valoarea a fost stabilită în raport cu valoarea anuală estimată a contractului de achiziție, în lei fără TVA.

Autoritatea contractantă solicită operatorului economic Indicele solvabilității generale (Isg) pentru a putea evalua capacitatea acestuia de a-și achita obligațiile pe termen mediu și lung, de a asigura sursele bănești capabile să susțină continuitatea activității pe termen lung. Este expresia garanțiilor pe care firma le poate oferi în raporturile cu terții. Dacă indicatorul este mai mic de 1, operatorul economic este insolvabil.

Datele necesare pentru determinarea indicatorilor solicitați se regăsesc în bilanțul contabil.

* + 1. Capacitatea tehnică și profesională

Experiența similară - Ofertantul trebuie să probeze prin cel mult 3 (trei) contracte că, în cursul unei perioade care acoperă cel mult ultimii 3 ani calculați retroactiv de la data depunerii ofertei a efectuat servicii similare de colectare și transport de minim 25.000 tone deșeuri municipale în acest sens, operatorul completează DUAE, lista privind principalele servicii prestate în perioada solicitată, însoțită de contract/contractele de servicii, recomandările din partea beneficiarilor, fără a se limita la acestea, prin care operatorii pot îndeplini cerința, care vor fi depuse la solicitarea autorității contractante.

În cazul decalării termenului-limită de depunere a ofertelor, perioada de 3 ani calculată inițial se extinde cu perioada de timp aferentă decalării.

**Justificare:**

Potrivit prevederilor art. 172 alin. (5), art. 178 alin. (2), art. 179 lit. b) din Legea nr. 98/2016 privind achizițiile publice și ale art. 31 alin. (1) din H.G. nr. 395/2016, autoritatea contractantă are dreptul de a stabili prin documentația de atribuire cerințe privind capacitatea tehnică și profesională care pot viza în special existența unui nivel corespunzător de experiență, prin raportare la contractele prestate în trecut, respectiv pe o perioadă care să acopere ultimii 3 ani, în acest sens se solicită experiență similară astfel cum este indicată mai sus, având în vedere că se estimează o cantitate anuală de deșeuri municipale care va fi colectată în mod uzual de 25,138.59 tone/an.

1. Standarde de asigurare ale calității, de protecție a mediului.
2. Având în vedere importanța protejării mediului și a sănătății populației județului Vrancea, autoritatea contractantă consideră necesară existența unui sistem de asigurare a calității și a unui sistem de management de mediu pentru activitatea care face obiectul contractului, se solicită

- Dovada implementării unui sistem de management al calității în conformitate cu SR EN ISO 9001:2015 sau echivalent, pentru activitățile care fac obiectul contractului,

-Dovada implementării unui sistem de management de mediu în conformitate cu SR EN ISO14001:2015 sau echivalent, pentru activitățile care fac obiectul contractului.

Ofertanții vor face dovada implementării sistemului de management al calității conform SR EN ISO 9001 pentru activitățile care fac obiectul contractului obiectul contractului, așa cum sunt descrise in caietul de sarcini, prin prezentarea unor certificate valabile la data prezentării, emise de organisme de certificare acreditate sau alte probe/dovezi care confirmă asigurarea unui nivel corespunzător al calității pentru cazurile în care operatorul economic nu a avut acces la un certificat de calitate astfel cum a fost solicitat ori nu a avut posibilitatea de a-l obține în termenul stabilit.

Ofertantii vor face dovada implementării sistemului de management al mediului conform SR EN ISO 14001 pentru activitățile care fac obiectul contractului obiectul contractului, asa cum sunt descrise in caietul de sarcini, respectiv activitatea de colectare deseuri prin prezentarea unor certificate valabile la data prezentarii emise de organisme de certificare acreditate sau alte probe/dovezi care confirmă asigurarea unui nivel corespunzător al calității pentru cazurile în care operatorul economic nu a avut acces la un certificat de mediu astfel cum a fost solicitat ori nu a avut posibilitatea de a-l obține în termenul stabilit.

Cerinta este proportionala cu natura contractului respectiv servicii de colectare și transport deseuri servicii cu impact asupra mediului pentru care sunt necesare standarde, certificate de calitate, autoritatea contractanta urmarind ca activitatea viitorului prestator sa se asigure in conditii de standarde nationale, atat respectarea calitatii serviciilor prestate precum si respectarea conditiilor de mediu.

* + 1. Alegerea și justificarea criteriului de atribuire

Criteriul de atribuire a fost stabilit în conformitate cu prevederile art. 187 alin. (3) din Legea nr.98/2016 privind achizițiile publice, cu modificările și completările ulterioare, acesta fiind **cel mai bun raport calitate-preț**.

Factori de evaluare:

- Prețul ofertei 90 puncte

- Nivel de asigurare a protecției mediului 10 puncte

Algoritm de calcul:

* Pentru prețul ofertei punctajul Ppreț (P1)se acordă astfel:

Pentru cea mai mică valoare a prețului ofertei se acordă punctajul maxim de 90 puncte.

Pentru orice altă valoare a prețului ofertei punctajul se calculează după formula:

P preț (n) = preț minim / preț (n) x punctaj maxim alocat, unde:

1. P preț (n) este punctajul obținut de ofertantul n (n putând lua valori cuprinse între 1 și numărul maxim de oferte admisibile) pentru oferta sa cu privire la preț;
2. preț minim este prețul minim ofertat de către oricare dintre ofertanții ale căror oferte au fost declarate admisibile;
3. preț (n) este prețul ofertat de ofertantul n (n putând lua valori cuprinse între 1 și numărul maxim de oferte admisibile).

Algoritm de calcul: Pentru valoarea minimă ofertată se va acorda punctajul maxim aferent sub-factorului de evaluare. Pentru altă valoare ofertată, punctajul se va calcula astfel: P1(n) = [valoare minimă / valoare oferta (n)] x numărul maxim de puncte acordat pentru criteriu.

Valoarea ofertată se va stabili pe baza fișelor de fundamentare anuale. Se vor aduna rezultatele înmulțirii tarifelor ofertate cu cantitățile aferente fiecărei fișe de fundamentare, iar suma rezultată se va înmulți cu 8 (opt) care reprezintă durata în ani a contractului

* Pentru Nivelul de asigurare a protecției mediului punctajul (P2) se acordă astfel

P 2(n) = {10x [(capacitatea totala de transport exprimata in mc a autogunoierelor cu motorizare electrică) / (capacitatea totala de transport exprimata in mc a autogunoierelor ofertate de participant)] + 7x [(capacitatea totala de transport exprimata in mc a autogunoierelor cu motorizare hibridă) / (capacitatea totala de transport exprimata in mc a autogunoierelor ofertate de participant)] + 5 x [(capacitatea totala de transport exprimata in mc a autogunoierelor care respecta standardul Euro 6) / (capacitatea totala de transport exprimata in mc a autogunoierelor ofertate de participant)]+0 x [(capacitatea totala de transport exprimata in mc a autogunoierelor care respecta standardul Euro 5) / (capacitatea totala de transport exprimata in mc a autogunoierelor ofertate de participant))]}

Algoritm de calcul: Pentru punctajul maxim ofertat se va acorda punctajul maxim aferent sub-factorului de evaluare. Pentru alt procent ofertat, punctajul se va calcula astfel: P2(n) = [P 2 ofertat/P 2 maxim)] x numărul maxim de puncte acordat pentru criteriu.

Punctajul final pentru fiecare oferta va fi stabilit prin însumarea punctajelor obținute pentru cei 2 factori de evaluare: P = P1 + P2

Autogunoierele vor fi echipate cu motoare minim standard EURO 5, având in vedere gradul ridicat de poluare care este produs de motoarele sub acest standard. Pentru conformitatea ofertei, Autogunoierele trebuie sa aibă motorizare minim euro 5, caz in care pentru aceste autogunoiere (motorizare euro 5) nu se acorda puncte – se acorda 0 puncte

În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, autoritatea contractantă are dreptul să solicite noi propuneri financiare, şi oferta câștigătoare va fi desemnată cea cu propunerea financiară cea mai mică.

**Justificare:**

Factorii de evaluare stabiliți au legătură directă cu obiectul contractului de delegare. Aceștia asigură o concurență reală între operatorii economici participanți la procedură și permit verificarea informațiilor furnizate de aceștia în vederea evaluării ofertei.

Factorul de evaluare „prețul ofertei” ales dă posibilitatea autorității contractante să atribuie contractul la o ofertă avantajoasă din punct de vedere economic.

Ponderea factorilor de evaluare s-a stabilit ținând cont de importanța nivelului tarifului pentru a se asigura un nivel cât mai ridicat al suportabilității tarifului și s-a acordat de asemenea o pondere de 10% pentru standardele motorizării ale autogunoierelor, ținând cont ca acestea asigură prestarea serviciilor cu un impact asupra mediului.

Activitățile care fac obiectul prezentului contract nu au impact asupra mediului, având în vedere că nu se încadrează în anexa 2 a Normelor Metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, însă prin cel de-al doilea factor de evaluare se urmărește promovarea vehiculelor cu emisii scăzute.

Factorii de evaluare stabiliți de autoritatea contractantă nu favorizează sau dezavantajează operatorii economici, criteriul de atribuire ales fiind accesibil tuturor celor care doresc să participe la procedura de atribuire a prezentului contract de delegare.

1. Modalitatea de achiziție

Implementarea procedurii de achiziție se face prin utilizarea resurselor existente la nivelul autorității contractante.

1. Contractul
   1. Tipul contractului

Potrivit dispozițiilor art. 29 alin. (8) din Legea serviciilor comunitare de utilități publice nr. 51/2006, republicată, cu modificările și completările ulterioare, “contractul de delegare a gestiunii serviciilor de utilități publice poate fi:

a) contract de concesiune de servicii;

**b) contract de achiziție publică de servicii”.**

Tipul de contract se stabilește ținând cont de măsura în care riscul de operare este transmis către operatorul economic. Astfel, în cazul în care, prin contract, o parte semnificativă a riscului de operare va fi transferată operatorul economic, contractul va fi considerat contract de concesiune, atribuirea acestuia urmând să fie făcută conform prevederilor Legii nr. 100/2016 privind concesiunile de lucrări și concesiunile de servicii. Se consideră că o parte semnificativă a riscului de operare a fost transferată atunci când pierderea potențială estimată suportată de concesionar nu este una neglijabilă. În cazul în care o parte semnificativă a riscului de operare nu va fi transferată operatorului economic, contractul respectiv va fi considerat contract de achiziție publică, iar atribuirea se va face conform prevederilor Legii nr. 98/2016 privind achizițiile publice.

Analiza riscurilor a relevat faptul că o parte semnificativă a riscurilor nu este transferată operatorului, situație în care contractul de delegare va fi considerat **contract de achiziție publică de servicii**. Pentru atribuirea contractului vor fi aplicate prevederile **Legii nr. 98/2016** privind achizițiile publice.

* 1. Riscuri

La alocarea riscurilor a fost aplicată ca regulă generală aceea că riscul trebuie suportat de către partea care îl poate atenua în cea mai mare măsură și/sau care poate controla cel mai bine consecințele. Astfel, fiecare parte își va asuma riscuri pe care va fi în măsură să le gestioneze în vederea optimizării și eficientizării costurilor proiectului.

În tabelul de mai jos sunt prezentate riscurile identificate şi modul de alocare a acestora:

| **Nr.** | **Denumirea riscului** | **Descrierea riscului și managementul riscului** | **Alocare** | |
| --- | --- | --- | --- | --- |
| **AC** | **Delegat** |
|  | Incompatibilități între echipamentele de colectare | Din cauza incompatibilități dintre mașinile de colectare şi recipienții existenți, serviciul nu poate fi prestat la standardele stabilite. |  | 100% |
|  | Intervenții la infrastructura rutieră | Lucrările de infrastructură derulate de autoritățile publice locale (intervenții planificate) împiedică accesul la punctele de colectare a deșeurilor, serviciul nemaiputând fi prestat la standardele stabilite. | 100% |  |
|  | Afectarea infrastructurii rutiere în urma dezastrelor naturale | Afectarea infrastructurii rutiere în urma producerii de dezastre naturale (ex. drumuri surpate, poduri rupte de la inundații, drumuri blocate pe perioada iernii datorită excesului de precipitații sub forma de ninsoare) poate restricționa accesul la punctele de colectare a deșeurilor, Delegatul neputând asigura frecvența de colectare conform contractului. | 100% |  |
|  | Mișcări sociale | În urma unor evenimente produse în cadrul unor posibile mișcări sociale, populația distruge un număr semnificativ de recipienți de colectare, Delegatul nemaiputând să-şi deruleze activitatea respectând indicatorii prevăzuți. | 100% |  |
|  | Colectorii informali | Colectorii informali care extrag deșeurile reciclabile din recipienții de colectare separată | 100% |  |
|  | Cantitatea de deșeuri ce trebuie colectată este mai mare decât cea planificată | În anumite zone, cantitățile de deșeuri ce trebuie colectate sunt semnificativ mai mari decât cantitățile prezentate în Caietul de sarcini. Pentru colectarea acestora este necesară creșterea frecvenței de colectare/suplimentarea recipientelor de colectare sau înlocuirea lor cu recipiente cu volum mai mare. | 100% |  |
|  | Cantitatea de deşeuri colectate este mai mică decât cea planificată (Risc de cerere) | In anumite condiţii, cantităţile de deşeuri ce trebuie colectate sunt semnificativ mai mici decât cantităţile prognozate. | 100% |  |
|  | Distrugerea/vandalizarea punctuală recipienți de colectare | Este vorba de cazuri izolate în care este distrus un număr foarte mic de recipienți (<20%). | 100% |  |
|  | Colectarea separată a deșeurilor periculoase in campaniile gratuite | Cantitatea de deșeuri periculoase colectată separat este mult mai mare decât cea estimata în Documentația de atribuire (Caietul de sarcini). | 100% |  |
|  | Colectarea separată a deşeurilor voluminoase de la populaţie in campaniile gratuite | Cantitatea de deşeuri voluminoase colectată separat este mult mai mare decât cea estimată în Documentația de atribuire (Caietul de sarcini). | 100% |  |
|  | Cerințe suplimentare privind reglementările de mediu | Pe parcursul derulării contractului de operare actele de reglementare suportă modificări şi sunt introduse noi taxe aplicabile și/sau noi cerințe tehnice aplicabile | 100% |  |
|  | Grad redus de recuperare a contravalorii serviciilor de salubrizare, care duce la încasarea parțială a sumelor contractate de către Operator | Gradul scăzut de încasare a tarifului conduce la dificultăți financiare, operare neconformă şi imposibilitatea derulării programului de întreținere, înlocuire şi dezvoltare a activelor. | 100% |  |
|  | Inflație mare | Costurile cresc foarte mult și brusc din cauza inflației, fiind necesara ajustarea tarifului | 100% |  |
|  | Modificarea cerințelor legale existente la momentul semnării Contractului | Modificări legislative (naționale, locale sau la nivel de bazin hidrografic), inclusiv apariția standardelor de mediu mai restrictive.  Aceste modificări pot duce la necesitatea unor investiții suplimentare fața de estimările inițiale. | 100% |  |
|  | Insolventa Delegatului | Constatarea intrării în incapacitate de plata a Delegatului. Serviciul nu mai poate fi prestat. | 100% |  |

Analiza riscurilor a relevat faptul că o parte semnificativă a riscurilor nu este transferată operatorului, situație în care contractul de delegare va fi considerat **contract de achiziție publică de servicii**. Pentru atribuirea contractului vor fi aplicate prevederile **Legii nr. 98/2016** privind achizițiile publice.

* 1. Modalitatea de implementare a contractului
     1. Condiții de executare a contractului

Executarea contractului nu este supusă unor condiții speciale.

Conform dispozițiilor art. 49 alin. (3) din Legea nr. 51/2006 a serviciilor comunitare de utilități publice, republicată, cu modificările și completările ulterioare, operatorul are obligația de a solicita și de a obține eliberarea licenței A.N.R.S.C. pentru prestarea activității, în termen de 90 de zile de la data semnării contractului de delegare a gestiunii.

Garanția de participare - Cuantumul garanției de participare este de 2,486,394.38 leiși reprezintă 1 % din valoarea estimată a contractului (nu poate depăși 1% din valoarea estimată, conform art. 154 alin. (2) din Legea nr. 98/2016 privind achizițiile publice, cu modificările și completările ulterioare).

Echivalența în valută a valorii exprimate în lei se va determina corespunzător cursului stabilit de BNR la data publicării anunțului de participare în SEAP.

Garanția de participare se constituie în conformitate cu prevederile art. 154 alin. (4) lit. a) și b) din Legea nr. 98/2016, cu modificările și completările ulterioare.

Perioada de valabilitate a garanției pentru participare: 6 luni (180 zile) de la data limită de depunere a ofertelor (perioada va fi cel puțin egală cu perioada de valabilitate a ofertei).

Instrumentul de garantare va fi prezentat în original, cu menționarea procedurii pentru care a fost emis și a beneficiarului (Autoritatea Contractantă). Garanția de participare emisa în altă limbă decât limba română va fi prezentată în original și va fi însoțită de traducerea autorizată în limba română. Ofertele care nu sunt însoțite de dovada constituirii garanției pentru participare în **cuantumul, forma si perioada de valabilitate precizate, vor fi respinse ca inacceptabile.**

In cazul depunerii de oferte în asociere, garanția de participare trebuie constituită în numele asocierii și să menționeze că acoperă în mod solidar toți membrii grupului de operatori economici. Autoritatea contractantă are obligația de a reține garanția de participare astfel cum se menționează la art. 37 din HGR nr.395/2016, cu modificările și completările ulterioare.

Restituirea garanției de participare se face în conformitate cu art. 154^1, astfel:

Garanția de participare, constituită de ofertantul a cărui ofertă a fost stabilită câștigătoare, se restituie de către autoritatea contractantă în cel mult 3 zile lucrătoare de la data constituirii garanției de bună execuție.

Garanția de participare, constituită de ofertanții a căror ofertă nu a fost stabilită câștigătoare, se restituie de către autoritatea contractantă după semnarea contractului de achiziție publică/acordului- cadru cu ofertantul/ofertanții ale cărui/căror oferte au fost desemnate câștigătoare, dar nu mai târziu de 3 zile lucrătoare de la data semnării contractului de achiziție publică/acordului-cadru cu ofertantul declarat câștigător.

în cazul în care autoritatea contractantă se află, conform prevederilor art. 212 alin. (1) sau art. 213, în situația de a anula procedura de atribuire, garanția de participare se restituie după data expirării termenului de depunere a unei contestații cu privire la această decizie, dar nu mai târziu de 3 zile lucrătoare de la această dată.

După primirea comunicării prevăzute la art. 215, ofertanții ale căror oferte au fost declarate necâștigătoare au dreptul de a obține eliberarea garanției de participare înainte de expirarea perioadei prevăzute la alin. (3), dacă transmit autorității contractante o solicitare în acest sens. Autoritatea contractantă are obligația de a restitui garanția de participare în cel mult 3 zile lucrătoare de la primirea unei solicitări în acest sens.

Garanția de bună execuție - se constituie în conformitate cu art. 154 alin. (4) din Legea nr. 98/2016 și este în cuantum de 10 % din valoarea anuală a contractului fără TVA.

Potrivit art. 39 alin. (1) și (3) din HGR 395/2016 se constituie de către Delegat (contractant) în scopul asigurării autorității contractante de îndeplinirea cantitativă, calitativă și în perioada convenită a contractului de achiziție publică în termen de 5 zile lucrătoare de la data semnării contractului. Acest termen poate fi prelungit la solicitarea justificată a Delegatului, fără a depăși 15 zile de la data semnării contractului de achiziție publică.

- Potrivit art. 41 din HGR nr. 395/2016 Delegatarul (autoritatea contractantă) are dreptul de a emite pretenții asupra garanției de bună execuție, oricând pe parcursul îndeplinirii contractului de achiziție publică/contractului subsecvent, în limita prejudiciului creat, în cazul în care Delegatul (contractantul) nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție autoritatea contractantă are obligația de a notifica pretenția atât contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. In situația executării garanției de bună execuție, parțial sau total, Delegatul (contractantul) are obligația de a reîntregii garanția în cauză raportat la restul rămas de executat.

1. Delegatarul (autoritatea contractantă) are obligația de a elibera/restitui garanția de bună execuție în cel mult 14 zile de la data îndeplinirii de către contractant a obligațiilor asumate prin contractul de achiziție publică/contractul subsecvent respectiv, dacă nu a ridicat până la acea dată pretenții asupra ei.
   * 1. Ajustarea tarifelor pentru activitățile specifice serviciului de salubrizare care fac obiectul contractului

Potrivit prevederilor:

* Art. 4 lit. c) din Normelor metodologice de stabilire, ajustare sau modificare a tarifelor pentru activitățile specifice serviciului de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul ANRSC 640/2022 ajustarea tarifelor este operațiunea de corelare a nivelurilor tarifelor aprobate anterior, cu evoluția indicelui prețurilor de consum total pe economie comunicat de către Institutul Național de Statistică, pe baza metodologiei de calcul din prezentele norme metodologice, și
* Art. 4 lit. n), parametru de ajustare din același act normativ - indicator la modificarea căruia se ajustează periodic tarifele. Pentru activitățile specifice serviciului de salubrizare, parametrul de ajustare este indicele prețurilor de consum total pe economie comunicat de Institutul Național de Statistică,

Ajustarea se face conform prev. art. 33 alin.(1) ale Normelor metodologice, periodic, la cererea operatorilor, **la un interval de minimum 3 luni**, cel mult până la nivelul rezultat din aplicarea coeficientului de indexare cu evoluția indicelui prețului de consum total, calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării, fără a se modifica cantitatea;

Nivelul ajustat al tarifului nu poate depăși nivelul tarifului în vigoare ajustat cu coeficientului de indexare cu evoluția indicelui prețului de consum total (IPC total).

în conformitate cu prevederile art. 34 din Ordinului ANRSC 640/2022, ajustarea tarifelor pentru activitățile de salubrizare desfășurate de operatori pe fluxul deșeurilor municipale se face potrivit formulei:

T(l) = V(l)/Q(l), unde:

T(l) = tariful ajustat;

Q(l) = cantitatea programată, egală cu Q(0) din fundamentarea anterioară aprobată;

V(l) = valoarea totală ajustată, determinată de influențele primite în cheltuielile de exploatare de evoluția parametrului de ajustare IPC total, calculată potrivit formulei:

V(l) = CT(1) + CT(1) x r% + CT(1) x d%, unde:

CT(1) = CE(1) + CF(1)

CE(1) = CE(0) x IPC total/100

CE(0) = cheltuielile de exploatare, din fundamentarea anterioară aprobată;

IPC total = calculat pe perioada cuprinsă între luna de referință aferentă fundamentării anterioare și luna corespunzătoare celui mai recent IPC total publicat de Institutul Național de Statistică la data solicitării ajustării;

CE(1) = cheltuielile de exploatare ajustate cu inflația;

CF(1) = cheltuielile financiare, la același nivel cu cheltuielile financiare CF(0) din fundamentarea anterioară avizată/aprobată;

r% = cota de profit stabilită la momentul încheierii contractului de delegare; d% = cota de dezvoltare.

Ajustarea nivelului tarifului/tarifelor se fundamentează de către operatori, pe structura elementelor de cheltuieli prevăzută în fișa de fundamentare dedicată activității de salubrizare.

* + 1. Modificarea tarifelor pentru activitățile specifice serviciului de salubrizare care fac obiectul contractului

se face potrivit prevederilor contractuale conform clauzei de revizuire de la art. 42, și conform art. 36, ale art. 37 și ale art. 38 din Ordinul ANRSC 640/2022, astfel:

1. Tarifele activităților specifice serviciului de salubrizare se modifică în următoarele situații:
2. la modificarea majoră a unuia sau a mai multor elemente de cheltuieli, determinată de modificarea prețurilor de achiziție din piață, a condițiilor de exploatare sau a obligațiilor de serviciu public, care au o influență în creșterea nivelului tarifelor mai mare decât cea rezultată din aplicarea parametrului de ajustare;
3. la modificarea cheltuielilor cu amortizarea/redevența, ca urmare a punerii în funcțiune a unor mijloace fixe rezultate din investițiile realizate în sistemul de salubrizare și numai după înregistrarea acestora în contabilitate;
4. la modificarea structurii tarifului ori a nivelului unor elemente de cheltuieli, ca urmare modificărilor legislative, inclusiv prin actele administrative emise de autoritățile administrației publice locale, care vizează introducerea unor noi elemente de cheltuieli ori eliminarea sau modificarea nivelului anumitor elemente de cheltuieli, precum instituirea sau modificarea de taxe, impozite și contribuții obligatorii datorate către bugetul de stat, bugetul local sau altor organisme publice;
5. la modificarea cantității, volumului sau, după caz, a suprafeței programate ca urmare a modificării caietului de sarcini ori a modificării cu mai mult de ± 10%, pe o perioadă de 3 luni consecutiv, a cantității medii lunare de deșeuri municipale generate, față de cantitatea programată din fundamentarea anterioară, cu condiția respectării indicatorilor de performanță prevăzuți în contractul de delegare sau după caz, în hotărârea de dare în administrare.

Tarifele activităților specifice serviciului de salubrizare se modifică, la solicitarea operatorilor, în baza cererilor de aprobare a modificării tarifelor, însoțite de documentele de fundamentare a nivelului fiecărui element de cheltuieli propus a fi modificat peste nivelul rezultat din aplicarea parametrului de ajustare.

1. Modificarea tarifelor pentru activitățile de salubrizare desfășurate de operatori pe fluxul deșeurilor municipale se face potrivit formulei:

Pm = Vm/Qm, unde:

Pm = prețul sau tariful modificat;

Vm = valoarea totală a activității/prestației respective, determinată pe baza influențelor primite în costuri de modificarea prețurilor de achiziție a produselor și serviciilor față de fundamentarea anterioară și/sau de noile condiții de prestare a serviciului/activității;

Qm = cantitatea programată la nivelul anului în care se face propunerea.

Cantitatea programată de deșeuri Qm care se ia în calcul la modificarea nivelului tarifelor de colectare separată și transport separat al fracțiilor de deșeuri municipale se calculează pe baza determinărilor de compoziție a deșeurilor municipale și a indicatorului de performanță pentru colectarea separată a deșeurilor de hârtie, metal, plastic și sticlă prevăzut în contractul de delegare. .

1. Modificarea nivelului tarifelor se fundamentează de către operatori, pe structura elementelor de cheltuieli prevăzută în fișa de fundamentare dedicată fiecărei activități de salubrizare.
2. *MENȚIUNE*: Dacă modificarea tarifelor conduce la modificarea contractului, aceasta se face în condițiile prevăzute de Legea nr. 98/2016 privind achizițiile publice, cu modificările și completările ulterioare și cele din Instrucțiunea nr. 1/2021 privind modificarea contractului de achiziție publică/contractului de achiziție sectorială/acordului-cadru.
   1. Modalități de plată și penalizări

Utilizatorii fi facturați direct de către operator.

Neachitarea facturii de către beneficiari, utilizatorii sistemului și U.A.T. -uri, în termen de 30 zile de la data emiterii facturilor atrage penalități de întârziere stabilite conform reglementărilor legale în vigoare, respectiv art. 43 alin.(10) din Legea 51/2006 după cum urmează:

i. penalitățile se datorează începând cu prima zi după data scadenței;

ii. penalitățile sunt egale cu nivelul dobânzii datorate pentru neplata la termen a obligațiilor bugetare;

iii. valoarea totală a penalităților nu va depăși valoarea facturii și se constituie în venit al operatorului.

1. Alte justificări

În vederea implementării contractului de servicii care face obiectul prezentei proceduri, entitatea contractantă nu are nevoie de disponibilizarea unor fonduri având în vedere că acesteia nu-i incumbă nicio obligație de plată în cadrul contractului. Plata se va efectua de unitățile administrativ teritoriale deservite.

1. Informații necesare verificării de către ANAP

|  |  |  |  |
| --- | --- | --- | --- |
| **Nr. crt.** | **Aspecte verificate** | **Conţinut relevant din strategie** | |
| **Opţiune aleasă** | **Justificare** |
| 1. | Procedura de atribuire aleasă | Licitație deschisă | Conform prevederilor art. 69 alin. (1) din Legea nr. 98/2016 – privind achizițiile publice, în cazul în care valoarea estimată este mai mare sau egală cu pragurile valorice prevăzute la art. 7 alin. (1), se aplică procedurilor de licitație deschisă.  Valoarea contractului este de 248,639,438.27 lei pentru o perioadă de 8 ani, valoare care depășește pragul prevăzut în Lege. |
| 2. | Modalitatea specială de atribuire | NU | Nu este cazul. |
| 3. | Reducerea termenelor | NU | Nu este cazul. |
| 4. | Împărțire pe loturi | NU | Nu se aplică o procedură care presupune atribuirea contractului pe mai multe loturi având în vedere că eventuala aplicare pe loturi nu ar asigura stabilirea unui tarif de colectare și transport deșeuri unic la nivelul întregului județ, în conformitate cu prevederile aplicației de finanțare care a stat la baza aprobării proiectului ”Sistem de Management Integrat al deșeurilor în Județul Vrancea” finanțat prin POS Mediu/POIM. |
| 5. | Criterii de calificare privind capacitatea, inclusiv cerințele privind înscrierea în registrele prof. sau com. | Capacitatea de exercitare a activității profesionale | Operatorii economici (ofertant individual, membru al asocierii, subcontractant, terț susținător, după caz) trebuie să dovedească o formă de înregistrare în condițiile legii din țara de rezidență, din care să reiasă că operatorul economic este legal constituit, că nu se află în niciuna din situațiile de anulare a constituirii, precum și faptul că are capacitatea profesională de a realiza activitățile care fac obiectul contractului.  Obiectul contractului trebuie să aibă corespondent în codul CAEN din Certificatul Constatator emis de ONRC.  Prin solicitarea ca operatorul economic să prezinte documentele care dovedesc forma de înregistrare, autoritatea contractantă dorește să obțină confirmarea faptului că acesta este legal constituit, nu se află în nici una din situațiile de anulare a constituirii sale, precum și a faptului că are capacitatea profesională de a realiza activitățile care fac obiectul contractului. |
| 6. | Capacitatea tehnică și profesională | Ofertantul trebuie să probeze prin cel mult 3 (cinci) contracte că, în cursul unei perioade care acoperă cel mult ultimii 3 ani calculați retroactiv de la data depunerii ofertei, a efectuat servicii similare de colectare și transport 25.000 tone, în acest sens, operatorul completează DUAE, lista privind principalele servicii prestate în perioada solicitată. însoțită de contract/contractele de servicii, recomandările din partea beneficiarilor, fără a se limita la acestea, prin care operatorii pot îndeplini cerința, care vor fi depuse la solicitarea autorității contractante.  Potrivit prevederilor art. 172 alin. (5), art. 178 alin. (2), art. 179 lit. b) din Legea nr. 98/2016 privind achizițiile publice și ale art. 31 alin. (1) din H.G. nr. 395/2016, autoritatea contractantă are dreptul de a stabili prin documentația de atribuire cerințe privind capacitatea tehnică și profesională care pot viza în special existența unui nivel corespunzător de experiență, prin raportare la contractele prestate în trecut, respectiv pe o perioadă care să acopere ultimii 3 ani. în acest sens se solicită experiență similară astfel cum este indicată mai sus.  Standarde de asigurare ale calității și de protecție a mediului  -Dovada implementării unui sistem de management al calității în conformitate cu SR EN ISO 9001:2015 sau echivalent, pentru activitățile care fac obiectul contractului.  -Dovada implementării unui sistem de management de mediu în conformitate cu SR EN ISO14001:2015 sau echivalent, pentru activitățile care fac obiectul contractului.  Având în vedere importanța protejării mediului și a sănătății populației județului Vrancea, autoritatea contractantă consideră necesară existența unui sistem de asigurare a calității și a unui sistem de management de mediu pentru activitățile care fac obiectul contractului. |
| 7. | Criterii de selecție | NU | Nu este cazul. |
| 8. | Criteriul de atribuire | Cel mai bun raport calitate-preț | Art. 187 alin. (4) din Legea nr. 98/2016 prevede *”cel mai bun raport calitate- preț/calitate-cost se determină pe baza unor factori de evaluare care includ aspecte calitative, de mediu și/sau sociale, în legătură cu obiectul contractului de achiziție publică/acordului- cadru.”* |
| 9. | Factorii de evaluare utilizați | 1. Prețul ofertei (lei)  2. Nivel de asigurare a protecției mediului | Implementarea proiectului ”Sistem de Management al Deșeurilor în Județul Vrancea” are ca scop deservirea populației prin oferirea de servicii de calitate la tarife suportabile/acceptabile, astfel că, pentru asigurarea succesului implementării acestui sistem, pentru atribuirea contractului se va avea Prețul ofertei în raport cu propunerea tehnică prezentată.  Aplicarea acestui factor de evaluare cu o pondere de 80% va impune ofertarea la un nivel rezonabil al tarifelor și va contribui la menținerea gradului de suportabilitate al tarifelor de către beneficiarii finali ai serviciului (populație, agenți economici, instituții).  Prin factorul de evaluare nr. 2 s-a acordat o pondere de 10% pentru standardele motorizării ale autogunoierelor, ținând cont ca acestea asigură prestarea serviciilor cu un impact asupra mediului.  Factorii de evaluare stabiliți de autoritatea contractantă nu favorizează sau dezavantajează operatorii economici, criteriul de atribuire ales fiind accesibil tuturor celor care doresc să participe la procedura de atribuire a prezentului contract de delegare. |